ത്രിപുര കോണ്ഗ്രസ് അധ്യക്ഷന് പിജുഷ് കാന്തി ബിശ്വാസ് രാജിവെച്ചു തൃണമൂലില് ചേര്ന്നേക്കുമെന്ന് സൂചന ത്രിപുര കോണ്ഗ്രസ് അധ്യക്ഷന് പിജുഷ് കാന്തി ബിശ്വാസ് സ്ഥാനമൊഴിഞ്ഞു. താന് രാഷ്ട്രീയം തന്നെ നിര്ത്തുകയാണ് എന്നാണ് പിജുഷ് നല്കുന്ന വിശദീകരണം. എല്ലാ കോണ്ഗ്രസ് നേതാക്കള്ക്കും നന്ദിയര്പ്പിച്ചാണ് കോണ്ഗ്രസ് വിടുന്ന കാര്യം പിജുഷ് ട്വീറ്റ് ചെയ്തത്.ഒരു കാലത്ത് വടക്കുകിഴക്കന് സംസ്ഥാനങ്ങളില് ഉഗ്രപ്രതാപികളായിരുന്ന കോണ്ഗ്രസിന് മുതിര്ന്ന ഒരു നേതാവ് കൂടി പാര്ട്ടി വിടുന്നത് വലിയ തിരിച്ചടിയാണ്. ഒരാഴ്ച മുമ്ബ് കോണ്ഗ്രസ് വിട്ട് തൃണമൂലില് ചേര്ന്ന സുഷ്മിത ദേവിന്റെ അടുത്തയാളായതുകൊണ്ടുതന്നെ ബിജുഷ് തൃണമൂലില് ചേക്കേറിയേക്കുമെന്ന് റിപ്പോര്ട്ടുകള് ഉണ്ട്. കൂടുതല് കോണ്ഗ്രസ് നേതാക്കള് തൃണമൂലില് ചേരുമെന്നാണ് വാര്ത്തകള്.